**ТЕРМИНДЕР МЕН АНЫҚТАМАЛАР**

**Бағалау критерийі** – білім алушының оқу жетістіктерін бағалауға негіз

болатын белгі.

**Бағалау нәтижелерін тіркейтін электрондық журнал**– жиынтық

бағалау (бөлім/ортақ тақырыптар, тоқсан) нәтижелерін тіркейтін және

тоқсандық, жылдық, қорытынды бағаларды автоматты түрде есептеуді

жүзеге асыратын электрондық құжат.

**Балл қою кестесі** – тоқсандық жиынтық бағалау тапсырмаларына балл

қою бойынша бірыңғай норманы белгілеу үшін мұғалімдер қолданатын

кесте.

**Білім алушы портфолиосы** – пән бойынша оқу жылына білім алушының

оқу жетістігінің жеке және жинақталған бағаларын тіркейтін тәсіл.

Білім алушының оқу жетістігінің деңгейі – бағалау критерийлеріне

сәйкес білім алушылардың оқу жетістігін дамыту деңгейі.

**Дескриптор** – тапсырмаларды орындау кезіндегі әрекетті көрсететін

сипаттама.

**Жиынтық бағалау** – оқу бағдарламасындағы бөлімдер/ортақ

тақырыптар бойынша белгілі бір оқу кезеңі (тоқсан/триместр, оқу жылы)

аяқталғанда өткізілетін бағалаудың түрі.

**Жиынтық жұмыс** – оқудың белгілі бір кезеңінде пән бойынша білім

алушылардың оқу жетістігі деңгейін анықтауға арналған білім алушылар

жұмысы.

**Кері байланыс** – белгілі бір оқиға немесе әрекетке жауап беру, үн қату,

пікір білдіру.

**Критериалды бағалау** – белгіленген критерийлер негізінде білім

алушылардың нақты қол жеткізген нәтижелерін оқытудың күтілетін

нәтижелерімен сәйкестендіру үдерісі.

**Қалыптастырушы бағалау** – оқу үдерісін дер кезінде түзетуге мүмкіндік

беретін, білім алушы мен мұғалім арасындағы кері байланысты қамтамасыз

етіп, үздіксіз жүргізілетін бағалаудың түрі.

6

**Модерация** – бағалаудың анықтығы мен дәлдігін қамтамасыз ету үшін

қойылған балдарды стандарттау мақсатында тоқсандық жиынтық бағалау

бойынша білім алушылардың жұмыстарын талқылап қарастыратын үдеріс.

**Ойлау дағдыларының деңгейлері** – әрбір деңгейі ойлау дағдыларын

анықтауды қалыптастыруға бағытталған оқу мақсаттарының иерархиялық

өзара байланыстағы жүйесі.

**Оқу бағдарламасының ортақ тақырыбы** – нақты пән бойынша оқу

мақсаттарына жету үшін түрлі пәндер аясында білімі мен білігін біріктіретін

құрал ретінде пайдаланылатын мазмұны бірыңғай ортақ компонент.

**Оқу мақсаттары** – оқу бағдарламасына сәйкес пән бойынша оқу курсы

аралығында білу, түсіну және дағды жетістіктеріне қатысты күтілетін

нәтижелерді қалыптастыратын тұжырым.

**Оқытудың күтілетін нәтижелері** – білім алушының оқу үдерісі

аяқталған кезде нені біліп, түсініп, нені көрсете алатынын айқындайтын

құзыреттіліктер жиынтығы.

**Рефлексия**– қайта ойлауға және өз әрекетінің нәтижелеріне талдау

жасауға, өзін-өзі тануға бағытталған ойлау үдерісі.

**Рубрика**– бағалау критерийлеріне сәйкес білім алушылардың оқу

жетістіктері деңгейлерін сипаттау тәсілі.

**Тоқсандық жиынтық бағалаудың спецификациясы** – тоқсандық

жиынтық бағалаудың мазмұны мен құрылымын құрастыруға және оны

өткізуге қойылатын талаптар.

**Түрлі деңгейдегі тапсырмалар** – білім алушының қабілетін есепке ала

отырып, дифференциациялық оқытуды ұйымдастыру үшін қолданылатын

күрделілігі түрлі деңгейдегі тапсырмалар.

**2 КРИТЕРИАЛДЫ БАҒАЛАУДЫҢ ҚАҒИДАТТАРЫ**

**(ПРИНЦИПТЕРІ)**

Критериалды бағалау төмендегідей қағидаттарға (принциптерге) сәйкес

жүзеге асырылады:

• **Оқыту мен бағалаудың өзара байланысы**. Бағалау оқытудың ажырамас

бір бөлігі болып табылады, ол оқу бағдарламасындағы мақсаттармен,

күтілетін нәтижелермен тікелей байланысты.

• **Шынайылық, сенімділік және валидтілік**. Бағалау дәл және сенімді

ақпаратты ұсынады. Қолданылатын критерийлердің, құралдардың оқу

мақсаттарына жетуге, күтілетін нәтижелерді бағалайтынына сенімділігі

болады.

• **Ашықтық және қолжетімділік**. Бағалау түсінікті, айқын ақпараттарды

ұсынады, сондай-ақ, барлық оқу үдерісіне қатысушылардың

қызығушылығын, жауапкершілігін арттырады.

• **Үздіксіздік**. Бағалау білім алушылардың оқу жетістігінің ілгерілеуін дер

кезінде және жүйелі қадағалап отыруға мүмкіндік беретін үздіксіз үдеріс

болып табылады.

• **Дамуға бағыттау**. Бағалау нәтижелері білім алушылардың,

мұғалімдердің, мектептің, білім беру саласының даму бағытын анықтайды

және ынталандырады.